procesaur/Wiki.mk huggingface dataset:
Кивиук (месечина)

Кивиук (''Kiviuq'') — неправилна месечина на Сатурн. Откриена е од канадските астрономи Џон Кавеларс и Брет Гледман во 2000 г., кога ѝ е дадена привремената ознака S/2000 S 5. Подоцна е наречен по јунакот Кивиук од ескимската (инуитска) митологија.
Месечината има пречник од 16-17 км и кружи околу Сатурн на просечно растојание од 11,1 милиони километри, исполнувајќи едно свртување за 450 дена. Член е на таканаречената Инуитска група на месечини. Има светлоцрвена боја, со инфрацрвен спектар мошне сличен на месечините Сијарнак и Палијак од истата група, што оди во прилог на тезата дека сите тие настанале со распад на едно матично тело.
Се смета дека Кивиук е во Козаина резонанција, каде циклично претрпува намален орбитален наклон и зголемена занесеноста и обратно.
Замавот на светлинската крива на Кивиук е голем, поради што сјајноста му се колеба за 2 величини. Ова укажува на издолжен обик, а можеби и допирна двојка.
1 Истражување
На 30 август 2010 г. вселенското летало „Касини–Хајгенс“ ја измерило светлинската крива на телото на оддалеченост од 9,3 милиони километри. Според овие податоци, утврдено е дека вртежниот период му изнесува 21 час и 49 минути.
2 Наводи
*
Ланд Вурстен (општинска заедница)

Ланд Вурстен или Вурстенски крај (|Land Wursten) — поранешна општинска заедница во округот Куксхафен, во сојузната покраина Долна Саксонија, Германија. Нејзино седиште било селото Дорум. Била распуштена на 1 јануари 2015 година, кога била споена со општина Нордхолц за да ја создадат новата општина Вурстер Нордзекисте.
Општинската заедница Ланд Вурстен се состоела од следниве општини:
# Капел
# Дорум
# Мидлум
# Миселварден
# Мулзум
# Падингбител
# Времен
Чекан

Чекан — алат, најчесто рачен, кој се состои од дршка, направена од метал или дрво, и железен дел (глава) кој служи за удирање врз други предмети.
1 Чеканот во уметноста и во популарната култура
* „Забава со чекани“ (англиски: ''The Hammer Party'') — музички албум на американската рок-група (''Big Black'') од 1986 година.* „Сребрениот чекан на Максвел“ (англиски: ''Maxwell's Silver Hammer'') — песна на британската рок-група Битлси од 1969 година.* „Божествен чекан“ (англиски: ''Divine Hammer'') — песна на американската рок-група Бридерс (''The Breeders'') од 1993 година.* „Чекан“ (англиски: ''The Hammer'') - песна на британската рок-група Моторхед (''Motörhead'') од 1980 година.* „Мал чекан“ (англиски: ''Little Hammer'') — песна на британската рок-група ''Pale Saints'' од 1990 година.* „Најмекиот чекан“ (англиски: ''The Softest Hammer'') — песна на американската рок-група ''fIREHOSE'' од 1989 година.
Вурстер Нордзекисте

Вурстер Нордзекисте (|Wurster Nordseeküste; |Wuster Noordseeküst) — општина во округот Куксхафен, во сојузната покраина Долна Саксонија, Германија.
Името го добила од историската област Вурстенски крај и брегот на Северното Море. Била создадена на 1 јануари 2015 година со спојување на поранешната општина Нордхолц, како и општините Капел, Дорум, Мидлум, Миселварден, Мулзум, Падингбител и Времен, кои биле дел од поранешната општинска заедница Ланд Вурстен.
1 Географија
1.1 Општински единици
Во рамки на општината Вурстер Нордзекисте влегуваат следниве места:
* Капел
* Дорум
**Дорум-Нојфелд
* Мидлум
**Крансбург
* Миселварден
**Нидерштрих
**Оберштрих
* Мулзум
**Левинг
**Вирдер
* Нордхолц
**Капел-Нојфелд
**Дајхсенде
**Шарнштет
**Шпика
**Шпика-Нојфелд
**Ванхеден
**Вурстерхајде
* Падингбител
**Алтендајх
**Ротхаузен
* Времен
**Хофе
**Хилзинг
**Ринцелн
**Шотварден
Нордиска група

Нордиска група — голема група на повратни неправилни месечини на Сатурн. Нивните големи поуоски се движат од 12 до 24 Гм, наклоните им изнесуваат од 136° до 175°, а занесеноста им е од 0,13 до 0,77. За разлика од Инуитската и Галската група, орбиталните параметри се широко распределени и групата веројатно е сочинета од разни подгрупи со поеднообразни орбитални и физички параметри. На пример, се смета дека само оние со наклон околу 174 степени се од две подгрупи. Други осум ја образуваат Скадиевата подгрупа. Нивните големи полуоски се движат од 15 до 20 Гм, а наклоните им се помеѓу 147° и 158°. Нарви образува одделна подргупа со Бестла. Меѓународниот астрономски сојуз користи имиња од нордиската митологија (претежно џинови) за месечините од оваа група. Исклучок е Феба (старогрчка митологија), која е најголема и откриена долго пред останатите.
Во октомври 2019 г. е објавено дека се откриени 17 нови месечини во групата. Тие се дел од поголемото откритие на 20 месечини на Скот Шепард со телескопот „Субару“ на Мауна Кеја, сите со пречник од околу 5 км. Една од нив е најдалечната месечина на Сатурн. Сите седумнаесет исто така ќе добијат имиња од нордиската митологија.
1 Членови
Ова се членовите на групата, подредени по близина до Сатурн:
width=70%
* Феба
* Скади (Скадиева подгрупа)
* S/2004 S 37
* S/2007 S 2
* Скол (Скадиева подгрупа)
* Хирокин (Скадиева подгрупа)
* Грејп
* Мундилфари
* S/2004 S 13
* S/2006 S 1 (Скадиева подгрупа)
* S/2007 S 3
* Сутунг
* Сатурн LIV
* Јарнсакса
* Нарви (Нарвиева подгрупа)
* Бергелмир (Скадиева подгрупа)
* Хати
* S/2004 S 17&thinsp;(?)
* S/2004 S 12&thinsp;(?)
* S/2004 S 27
* Фарбаути (Скадиева подгрупа)
* Трим
* Бестла (Нарвиева подгрупа)
* S/2004 S 7&thinsp;(?)
* Егир
* S/2004 S 30
* S/2004 S 22
* S/2004 S 25
* S/2004 S 32
* S/2004 S 23
* S/2006 S 3 (Скадиева подгрупа)
* S/2004 S 35
* Кари (Скадиева подгрупа)
* S/2004 S 28
* Логи
* S/2004 S 38
* Фенрир
* Имир
* Сурт
* S/2004 S 33
* S/2004 S 21
* S/2004 S 39
* S/2004 S 36
* Форнјот
* S/2004 S 34
* S/2004 S 26
:(?) — ''месечината не е повторно забележана откако е откриена, па затоа се смета за изгубена.''
Дорум

Дорум (|Dorum) — село и поранешна општина во округот Куксхафен во сојузната покраина Долна Саксонија, Германија. Од 1 јануари 2015 година е дел од општината Вурстер Нордзекисте.
Во минатото, Дорум претставувал административно седиште на поранешната општинска заедница Ланд Вурстен.
Синус версус

Синус версус - тригонометриската функција <math>y=\operatorname{versin}x=1-\cos x,</math> на сликата десно.
Функцијата се нарекува и ''версинус''. Овие имиња денес многу ретко се користат. Графиконот на версинусот е косинусоида транслирана за еден погоре. Дефинирана е насекаде. Нулите се во точките <math>\left(2k\pi,0\right),</math> на други места е позитивна, основниот период е 2 &#x3C0;, минимумите се во нулите, а максимумите во <math>\left((2k+1)\pi,2\right).</math>
Синусот версус на аголот алфа е односот <math>\frac{\overline{AB{\overline{OC</math>, на сликата (2) лево, каде што Б е проекција на темето на подвижниот полупречник-вектор на апсцисата. Со замена на должините од сликата, се добива дека синусот версус на аголот алфа 1 - cos &#x3B1; .
Поимот синус версус бил воведен во 17 век и денес скоро воопшто не се користи. Рускиот математичар Пафнутиј Чебишов сметал дека синусот версус ќе игра важна улога во математиката.
Латински : ''sinus'' - испакнатост, надуеност; ''versus'' - (пре) свртен; ''sinvers'' - (пре) свртен синус.
Галиполе

Галиполе (наречен и ''Галиполи''; |Gelibolu Yarımadası; |Χερσόνησος της Καλλίπολης, ''Chersónisos tis Kallípolis'') — полуостров во јужниот дел на Источна Тракија, во европскиот дел од Турција, опкружен со Егејското Море на запад и Дарданелите на исток.
Името доаѓа од грчкиот збор "Καλλίπολις" (''Kallípolis''), што значи „убав град“, од каде потекнува и името на денешниот град Галиполе (Гелиболу). Во антиката, полуостровот бил познат како Тракиски Херсон (|Θρακικὴ Χερσόνησος, ''Thrakiké Chersónesos''; |Chersonesus Thracica).
Амиртеј

Амиртеј (умрел 399. п.н.е.) бил египетски фараон, основоположник и единствен владител на Дваесетосматата египетска династија.
1 Владеење
Во 525. п.н.е. ахеменидскиот цар Камбиз го освоил Египет прогонувајќи го Псамтик III, последниот владетел на Дваесетшестата династија (Саиска династија). Се верува дека Амиртеј бил во далечно сродство со фараоните на дваесетшестатата египетска династија. Тој во 404. година п.н.е. подигнал успешно востание против персиската власт. Персијците биле протерани од Египет. Поради тоа Манетон го сврстил Амиртеј во посебна династија. Владеел до 399. година кога во една битка бил поразен од Неферит I. Амиртеј бил погубен, а победникот основал нова, дваесетдевета египетска династија.
2 Поврзано
* Дваесетосма египетска династија
Правилна месечина

Правилна месечина — месечина која следи релативно блиска и напредна орбита со мала наклонетост и занесеност. Се смета дека настанале во орбита околу нивното главно тело, наспроти неправилните месечини, кои се зафатени.
Постојат барем 57 правилни месечини на осумте планети: една на Земјата, осум на Јупитер, 23 именувани месечини на Сатурн (не броејќи ги илјадниците месечинки), 18 на Уран, и 7 мали правилни месечини на Нептун (најголемата од нив, Тритон, е зафатена). Се смета дека петте месечини на Плуон и двете на Хаумеја се образувале во орбита околу тие џуџести планети од отпадот создаден со гигантски судири.
1 Поврзано
* Неправилна месечина
* Список на месечини
Фумихико Маки

Фумихико Маки (|槇 文彦, ''Маки Фумихико''; - ) ― јапонски архитект кој предава на кампусот Шонан Фуџисава при Кеиоскиот универзитет. Во 1993 година, тој ја примил Прицкеровата награда за неговиот труд, кој честопати истражувал пионерски употреби на нови материјали и ги спојува културите на Истокот и Западот.
1 Ран живот
Маки е роден во Токио. Откако студирал на Токискиот универзитетот и дипломирал како додипломец по архитектура во 1952 година, се преселил во Академијата за уметност Кранбрук во Блумфилд Хилс, Мичиген, дипломирајќи магистрирал во 1953 година. Потоа студирал на харвардскиот Дипломски факултет за дизајн, дипломирајќи како магистер по архитектура во 1954 година.
2 Кариера
Во 1956 година, тој зазел функција како доцент по архитектура на Вашингтоновиот универзитет во Сент Луис, каде исто така бил награден со неговата прва задача: дизајнот на Стајнберговата сала (ликовен центар) на универзитетскиот кампус Данфорт. Оваа зграда останала единствениот завршен труд во Соединетите Држави сè до 1993 година, кога ја завршил зградата на Центарот за уметности Јерба Буена во Сан Франциско. Во 2006 година, тој се вратил на Вашингтоновиот универзитет во Сент Луис за да го дизајнира новиот дом за Ликовниот музеј Милдред Лејн Кемпер и Вокеровата сала.
Во 1960 година се вратил во Јапонија за да помогне во создавањето на групата метаболизам. Тој работел за „Skidmore, Owings &amp;amp; Merrill“ во Њујорк и за „Серт Џексон и соработници“ во Кембриџ, Масачусетс и го основал „Маки и соработници“ во 1965 година.
Во 2006 година, тој бил поканет да се приклучи на судиската комисија за меѓународен натпревар за дизајн за новите Градини во заливот во Сингапур. Маки дизајнирал проширена зграда на Медија лаб на МИТ во Кембриџ, Масачусетс, која била завршена во 2009 година.
По завршувањето на проширувањето во вредност од 300 милиони долари, на седиштето на Обединетите нации во Менхетен, Маки ја дизајнирал Кулата 4 на поранешното место на Светскиот трговски центар што била отворена во 2013 година. И покрај тоа што го критикува својот проект на улицата Астор Плејс 51 како „надвор од ред“, списанието „''New York''“ ја нарекла Кула 4 „прилично деликатна“.
Маки го дизајнирал лондонскиот кампус на Ага Кановиот универзите заедно со културен центар како дел од проектот за развој на Кингс Крос. Овие се првите европски проекти на Маки и ги претставуваат третиот и четвртиот проект Ага Кан за Маки, кој исто така ги дизајнирал Делегацијата на Исмаилскиот имамат во Отава и Ага Кановиот музеј во Торонто. Тој исто така бил назначен од фондацијата Соња и Рајнхард Ернст да го дизајнира Рајнхард Ернстовиот музеј во Висбаден, Германија, за да ја прикаже збирката по апстрактна уметност на фондацијата.
3 Награди
* 1988: Волфова награда за уметност
* 1993: Прицкерова награда по архитектура
* 1993: Златен медал на Меѓународниот сојуз на архитекти
* 1999: Премиум Империјале
* 2011: Златен медал на АИА
4 Наводи
* Маки, Фумихико, , Посебна публикација број 2, Архитектонска школа, Вашингтонов универзитет: Сент Луис: Јуни 1964 година
* . Поглавје 08. Тераса покрај ридот. Фумихико Маки. Токио, 1967-1998 година
Судирно семејство

Судирно семејство — група астрономски тела со заедничко потекло од судир. Имаат сличен состав и највеќето делат слични орбитални елементи.
Познати или претпоставени судирни семејства се бројните астероидни семејства, највеќето неправилни месечини на надворешните планети, Земјата и Месечината, како и џуџестите планети Плутон, Ерида и Хаумеја and their moons.
Покриена каматна арбитража

Покриена каматна арбитража (англиски: ''Covered Interest Arbitrage'') претставува арбитража која се спроведува истовремено на пазарот на пари и на девизниот пазар. Таа вклучува земање заем во една валута, наречена „валута на финансирање“ (''funding currency''), и давање заем во друга валута, наречена „целна валута“ (''target currency''). Притоа, за заштита од девизниот ризик се употребува девизен курс со идна испорака (''forward rate'').
1 Спроведување на покриена каматна арбитража
На пример, ако денешниот курс на фунтата изнесува 1,50 долари, а курсот со идна испорака изнесува 1,46 долари; ако каматната стапка на доларите изнесува 4 %, а на фунтите 8 %, тогаш може да се спроведе покриена каматна арбитража со цел да се искористи разликата меѓу каматните стапки на двете валути. На пример, се позајмуваат 1 500 долари по каматната стапка од 4 %; доларите веднаш ќе се претворат во фунти по сегашниот девизен курс, со што се добиваат 1 000 фунти (15 000 долари / 1,50); фунтите веднаш се даваат на заем по каматната стапка од 8 % и за една година се остваруваат 1 080 фунти (првичниот износ плус каматата); по истекот на рокот, фунтите се претвораат во долари по курсот со идна испорака, со што се добиваат 1 576,80 долари (1 080 х 1,46); на тој начин, се почнува со 1 500 долари, а се завршува со 1 576, 80 долари, што овозможува да се врати земениот заем заедно со каматата (1 500 долари плус 60 долари на име камата, т.е. 1560 долари) и да се оствари чиста заработка од 16,80 долари. Овие сложени трансакции целосно ги задоволуваат условите на арбитражата: сегашниот и идниот девизен курс, како и двете каматни стапки се познати однапред, т.е. нема никаков ризик, сите трансакции се извршуваат истовремено и меѓусебно се пребиваат и инвеститорот не ангажира никаков капитал. Притоа, ако се земе на заем домашната валута, заработката од покриената каматна арбитража може да се пресмета на следниов начин:
заработка = x (1 + r<sup>f</sup>) x F - (1 + r), каде: S - сегашен девизен курс, F - девизен курс со идна испорака, r - домашна каматна стапка, r<sup>f</sup> - странска каматна стапка
Ако, пак, најпрвин се зема заем во странската валута, заработката од арбитражата се пресметува со следнава формула:
заработка = S x (1 + r) x - (1 + r<sup>f</sup>), каде: S - сегашен девизен курс, F - девизен курс со идна испорака, r - домашна каматна стапка, r<sup>f</sup> - странска каматна стапка
19521 Хаос

19521 Хаос — кубевано од Кајперовиот Појас кое не е во резонанција со ниедна планета. Се смета за можна џуџеста планета, иако веројатно не е цврсто тело. Откриен е во 1998 г. од Длабокиот еклиптички преглед во опсерваторијата „Кит Пик“ во САД. Албедото му изнесува ,, па оттука има апсолутна величина (H) од 4,8, или во пречник. Телото е наречено според праисконската состојба во старогрчката митологија, од која произлегле првите божества.
1 Орбита
Хаос има орбитален период од 309 години. Орбитата му е подолга, но помалку занесена од онаа на Плутон. Маклонета е околу 12° кон еклиптиката. Орбитата воопшто не ја пресекува Нептуновата. Тековно најблиското можно доближување до Нептун (МРОП) е на 12,5 ае (1,87 милијарди километри).
Телото ќе биде во перихел кон крајот на декември 2033 г., приближувајќи се на 40 ае од Земјата. Ќе достигне најголема сјајност од 20,8.
2 Физички особености
Хаос е темно тело, со проценето албедо од 5 %, што подразбира пречник од 600 км. Се врти бавно, правејќи едно завртување за 3,985 дена. Според американскиот астроном Мајкл Браун, Хаос веројатно е џуџеста планета.
Сенусрет III

Сенусрет III или Сесострис III — петти фараон од дванаесеттата династија, кој владеел од околу 1882 до 1842 година.
Меѓу неговите најголеми достигнувања е изградбата на Сенусретовиот канал. Египтолозите веруваат дека тој бил веројатно најмоќниот од владетелите на дванаесеттата династија. Успешните воени кампањи на Сенусрет го вовеле Египет во ера на мир, раст на градовите и економијате. Тој бил еден од ретките владетели кој бил прогласен за божество додека бил уште жив.
Псаметих III

Псаметих III (исто така наречен Псаметихос, Псаметихус, Псам(е)тик(ус), Псаменит(ус), од грчкиот Ψαμμήτιχος или Ψαμμήνιτος) ― последниот фараон на Дваесет и шестата египетска династија од 526 п.н.е. до 525 година п.н.е. Повеќето од она што е познато за неговото владеење и животот го документирал грчкиот историчар Херодот во 5 век п.н.е. Херодот наведува дека Псаметих владеел со Египет само шест месеци пред да се соочи со персиската инвазија врз неговата земја предводена од персискиот крал Камбиз II. Псаметих подоцна бил поразен во Битката кај Пелусиум и побегнал во Мемфис каде бил заробен. Соборениот фараон бил однесен во Суза во синџири, а подоцна извршил самоубиство.
1 Семејство
Псаметих III бил син на фараонот Амасис II и една од неговите жени, кралицата Тентхета. Тој го наследил својот татко како фараон во 526 п.н.е., кога Амазис почина по долго и просперитетно владеење од околу 44 години. Според Херодот, тој имал син по име Амазис и сопруга и ќерка, обете неименувани во историските документи.
2 Пораз и затворање
Псаметих владеел со Египет не повеќе од шест месеци. Неколку дена по неговото крунисување, дожд паднал во Теба, што било редок настан што исплашил некои Египќани, кои ова го протолкувале како лош предзнак. Младиот и неискусен фараон не бил рамен на напаѓачките Персијци. Откако Персијците под Камбиз ја преминале Синајската пустина со помош на Арапите, се водел горчлива битка кај Пелусиум, град на источната граница на Египет, во пролетта 525 година п.н.е. Египќаните биле поразени кај Пелусиум, а Псаметих бил предаден од еден од неговите сојузници, Фанес од Халикарнас. Следствено, Псаметих и неговата војска биле принудени да се повлечат во Мемфис. Персијците го зазеле градот по долга опсада, а по неговиот пад го фатиле Псаметих. Набргу потоа, Камбиз наредил јавно погубување на две илјади од главните граѓани, вклучително и (така се вели) сино на паднатиот крал.
3 Заробеништво и самоубиство
Заробеништвото на Псаметих и последователното погубување се опишани во „''Историите''“ од Херодот, Книга III, делови 14 и 15. Ќеrерката на Псаметих и ќерките на сите египетски благородници биле поробени. Синот на Псаметих и уште две илјади синови на благородници биле осудени на смрт, како одмазда за убиството на персискиот амбасадор и на двестотниот екипаж на неговиот брод. Еден „старец кој некогаш бил пријател на кралот“ бил сторен да пита. Сите овие луѓе биле доведени пред Псаметих за да ја тестираат неговата реакција, а тој само се вознемирил откако ја виде состојбата на просјакот.
Сочувството на Псаметих кон просјакот предизвикало да биде поштеден, но неговиот син веќе бил погубен. Симнатиот фараон потоа бил воспитан да живее во опкружувањето на персискиот крал. Меѓутоа, по некое време, Псаметих се обиде да крене бунт кај Египќаните. Кога Камбиз дознал за тоа, Псаметих, изјавено од Херодот, испил крв на бик и веднаш починал.
Закон за една цена

Закон за една цена (англиски: ''Law of One Price'') — закономерност во економијата според која, ако постои слободно движење на стоките меѓу земјите, тогаш нивната цена (искажана во иста валута) ќе биде еднаква на различни места. Оваа еднаквост е обезбедена под дејство на локациската арбитража, односно девизниот курс се приспособува така што обезбедува еднаквост на цените.
1 Објаснување на законот за една цена
Математички, законот за една цена може да се претстави на следниов начин:
P<sup>D</sup> = P<sup>F</sup> x S
каде: P<sup>D</sup> е домашната цена на производот, P<sup>F</sup> е странската цена, а S е девизниот курс.
На пример, да претпоставиме дека во САД шеќерот се продава по цена од 3 долари, додека во Британија цената на шеќерот изнесува 1,50 фунти. Ако делува законот за една цена, тогаш девизниот курс меѓу доларот и фунтата ќе се формира така што ќе обезбеди двете цени (искажани во иста валута) ќе бидат еднакви. Во овој пример, ако цената на шеќерот во САД изнесува 3 долари, а неговата цена во Британија е 1,5 фунти, девизниот курс мора да биде 1 фунта = 2 долари за да важи законот за една цена. Во тој случај, при таков девизен курс, цената на шеќерот во двете земји ќе изнесува 3 долари (1,5 х 2), односно 1,5 фунта (3/2).
Аменемхет I

Аменемхет I — првиот владетел на Дванаесеттата династија, за која се верува дека го основала Средното Кралство. Владеел од 1991 до 1962 година. п.н.е. Аменемхет не бил од кралски род, па бил принуден да преземе посебни мерки за зајакнување на неговиот авторитет како фараон. Меѓу овие мерки беа книжевни дела (Пророштво на Нефертити, Инструкции на Аменемхет) и враќање кон изградбата на комплекс во облик на пирамиди карактеристични за владетелите на Шестата династија.
Него го наследил неговиот син Сенусрет I. Се верува дека двајцата владееле заедно најмалку 10 години, и ова е првиот пример за заедничко владеење на татко и син во египетската историја. Стела со двоен датум јаспоменува 30-та година на Анемехетовато и 10-та година на владеењето на Сенусрет. Оттука следува дека Сенусрет станал совладетел во 20-те години на владењето на Аменемхет.
Се верува дека Аменемхет бил убиен во заговор додека спиел. За тоа време, неговиот син водел кампања кон Либија.
Псамут

Псамут (изворно наречен и Пашериенмунт, Псамутес или Псамутис), ― фараон на Дваесет и деветтата египетска династија во текот на 392/1 п.н.е.
1 Животопис
Местото на овој крал во династијата е дебатно прашање. Иако тој е спомнат во три различни епитоми на манетовата ''Египтијака'' (Африкан, Евсевиј и ерменската верзија на второто) и во ''Демотската хроника'', редоследот на кралевите е различен меѓу овие извори и не е јасно дали Псамут го наследил Акор, или обратно.
Според една хипотеза на египтологот Џон Д. Реј, по смртта на Неферит I во 393 п.н.е., престолот бил предаден на неговиот син и наследник, кој најверојатно ќе бил Акор. Сепак, се чини дека во неговата втора година, узурпаторот Псамутес (хеленизиран облик на египетското име Пашериенмут), ја презел власта и го симнал Акор, додека се прогласил за фараон.
И Манетон и „''Демотската хроника''“ му даваат на Псамут должина на владеењето од една година, согласувајќи се со највисокиот датум даден од археолошките записи, стелата на Мајка на Апис ја забележува неговата „Прва година, четврти месец на ''Перет''“. Пред 2-та година на Псамут, а со тоа и пред „службената“ 3-та година на Акор, последниве на некој начин ја продолжиле власта, а потоа продолжиле да се датираат со неговите споменици уште од неговиот прв датум на крунисување, едноставно преправајќи се дека узурпаторот никогаш не постоел.
Како и да е, преживеани се некои археолошки записи кои го споменуваат Псамут: стелата Мајка на Апис од Сакарскиот серапеум, блок од Ахмим и некои други наоди од тебанскиот регион. За Псамут главно се смета дека наредил изградба на капела во Карнак, која подоцна била узурпирана и завршена од Хакор. Исто така е можно, капелата да ја започнал Акор пред неговото симнување и понатаму да ја обновил за време на неговото второ владеење.
2 Поврзано
* Мутис, претпоставен ''претендент'' за престолот за време на неговото владеење
Хаген (општинска заедница)

Хаген (|Hagen) — поранешна општинска заедница во округот Куксхафен, во сојузната покраина Долна Саксонија, Германија. Нејзино седиште било селото Хаген им Бремишен. Била распуштена на 1 јануари 2014 година.
Општинската заедница Хаген се состоела од следниве општини:
# Брамштет
# Дрифтзете
# Хаген им Бремишен
# Зандштет
# Утледе
# Вулсбител
Папучи

Папучи, влечки или пантофли — вид на лесни обувки што се носат дома. Најраните извори за постоење и употреба на влечки датираат околу 1478 година.
Низ историјата биле изработувани од разни материјали. Денес, постојат неколку видови папучи, како што се отворени влечки (прстите не се покриени) и затворени влечки (прстите се покриени и имаат заштитник на петицата што спречува лизгање на стапалата).
1 Поврзано
* Сандали
Паритет на каматните стапки

Паритетот на каматните стапки (англиски: ''Interest Rate Parity'') претставува рамнотежна состојба во која добивката што се остварува од покриената каматна арбитража изнесува нула.
1 Формулирање на паритетот на каматните стапки
Математички, паритетот на каматните стапки се искажува со следнава формула:
заработка = x (1 + r<sup>f</sup>) x F - (1 + r) = 0.
каде: S - сегашен девизен курс, F - девизен курс со идна испорака, r - домашна каматна стапка, r<sup>f</sup> - странска каматна стапка
Оттука, паритетот на каматните стапки може да се искаже и на следниов начин:
=
Со други зборови, според паритетот на каматните стапки, односнот меѓу девизниот курс со идна испорака и сегашниот девизен курс (премијата или дисконтот) е еднаков на едносот меѓу домашната и странската каматна стапка.
Најпосле, паритетот на каматните стапки може да се искаже и со помош на следнава формула:
<br /
r - r<sup>f</sup> = - 1
2 Значење на паритетот на каматните стапки
Паритетот на каматните стапки се толкува на следниов начин: ако домашната каматна стапка е пониска од странската (r < r<sup>f</sup>), тогаш девинзиот курс со идна испорака ќе биде понизок од сегашниот девизен курс (F < S), т.е. странската валута ќе депрецира во идниот период. Оттука, повисоката каматна стапка значи дека се очекува таа валута ќе депрецира во иднина. Клучното значење на паритетот на каматните стапки се состои во пресметката на имплицитниот девизен курс со идна испорака (''Forward rate'') врз основа на податоците за сегашните каматни стапки и за сегашниот девизен курс.
Емпириските истражувања покажуваат дека паритетот на каматните стапки функционира во праксата, особено за девизните курсеви меѓу водечките светски валути. Притоа, важењето на оваа хипотеза се проверува на два основни начина: прво, со помош на симулации во кои, врз основа на расположливите податоци, се проверува дали арбитражата може да донесе заработка и ако не постои можност за арбитража, тоа е знак дека важи паритетот на каматните стапки; второ, односот меѓу курсот со идна испорака и сегашниот курс се регресира односот меѓу домашната и странската каматна стапка. За другите валути, паритетот на каматните стапки не мора секогаш да функционира поради различни причини, како што се:* ако домашните и странските депозити се одликуваат со различен кредитен ризик
* ако трансакциските трошоци за спроведување на покриената каматна арбитража се многу високи
* поради политичкиот ризик или ризикот на земјата
* поради даноците или другите пазарни несовршености кои го ограничуваат слободното движење на капиталот.
Шифдорф

Шифдорф (|Schiffdorf; |Schippdörp) — општина во округот Куксхафен, во сојузната покраина Долна Саксонија, Германија. Сместена е на источната граница на бременскиот град Бремерхафен и на 35 километри јужно од Куксхафен.
1 Географија
1.1 Општински единици
Место км²(август 2017) Жители(30 јуни 2020)
Брамел, 15,50, 711
Гестенсет, 12,03, 960
Лафен, 4,20, 118
Шифдорф (со Апелер), 13,00, 3573
Зелштет, 22,10, 1948
Шпаден, 11,06, 4627
Ведел(со Алтлунеберг), 24,19(6,59), 2171(ca. 250)
Веден, 11,80, 588
Лариса (месечина)

Лариса (или Нептун VII) — внатрешна месечина на Нептун. Наречена е по нимфата Лариса, љубовница Посејдон (Нептун) во старогрчката митологија и истоименичка на градот во Тесалија.
1 Откривање
Телото е откриено на 24 мај 1981 г. од екипа составена од Харолд Рејтсема, Вилијам Хабард, Лери Лебофски и Дејвид Толен при случајни набљудувања на ѕвезденото прикривање. Месечината ја добила привремената ознака S/1981 N 1, а откритието е објавено на 29 мај истата година. Леталото „Војаџер 2“ во 1989 г. повторно ја забележало месечината, од што се видело дека таа е единственото тело во нејзината орбита, по што ја добила дополнителната ознака S/1989 N 2 на 2 август 1989 г. Од соопштението Стивен Синот може да се заклучи дека забележувањето се случило некаде пред 28 јули. Трајното име го добила на 16 септември 1991 г.
2 Особености
Лариса е четврта по големина меѓу Нептуновите месечини и има неправилен (несферен) облик покриен со кратери, без траги од геолошка изменетост. Веројатно е дека таа, како другите месечини повнатре од Тритон, е збировит отпад составен од парчиња од првобитните Нептунови месечини, кои се судриле поради растројувања од Тритон наскоро по нејзиниот зафат во многу занесена првична орбита.
Месечината има речиси кружна орбита и лежи под полупречникот на Нептуновата синхрона орбита, така што таа бавно се врти навнатре под дејство на плимно забавување и со време може да се судри со планетата или да се распарчи во планетарен прстен откако ќе ја премине својата Рошова граница под дејство на плимно растегнување, слично како судбината на Тритон.
3 Истражување
Телото е посетено еднаш, од леталото „Војаџер 2“. Сондата направила фотографии на кои се гледаат многуте кратери на површината.
Ненадеен порој над мостот Шин-Охаши и Атаке

''Ненадеен порој над мостот Шин-Охаши и Атаке'' (大はしあたけの夕立, Охаши атаке но јудачи) -― печатено дело на дрво во жанрот укијо-е од страна на јапонскиот уметник Хирошиге. Било објавено во 1857 година како дел од серијалот „''Сто познати погледи на Едо''“ и е едно од најпознатите негови печатени дела.
1 Сто познати погледи на Едо
Сликата е дел од серијалот „''Сто познати погледи на Едо''“ кој всушност содржи 119 погледи на „именувани места“ или „прославени места“ во областа што денес е Токио. Серијалот бил единствен по тоа што е првиот што прикажал толку многу засебни пејсажни погледи. Серијалот бил создаден помеѓу 1856 и 1859 година со тоа што Хирошиге II го завршил серијалот по смртта на Хирошиге во 1858 година. Овој отпечаток бил објавен во деветтиот месец 1857 година. Серијалот бил нарачан кратко по земјотресот во Едо во 1855 година и последователните пожари и во неа биле прикажани многу од новоизградените или поправени згради. Отпечатоците можеби ги спомнале или помогнале да се сврти вниманието на граѓаните на Едо кон напредокот на обновата.
2 Опис
Отпечатокот покажува мал дел од дрвениот мост ''Шин-Охаши'' (Нов Велик) преку реката Сумида. Чамџија го бутка својот сплав кон дворовите за дрво во Фукагава, и во позадина, на крајниот брег на реката, е дел од Едо познат како Атаке по владиниот брод, Атакемару што бил закотвен таму. Две жени и четири или пет мажи се прикажани како го минуваат мостот заштитено под капи, чадори или сламени ртови од ненадеен дожд. Ненадејните порои се повторувана тема во делата на укијо-е и овде, во она што Хирошиге го нарекува „бел дожд“, поројниот дожд е прикажан со користење на голем број тенки темни паралелни линии во две насоки - тешка вештина во резба во дрво. Темните облаци се произведуваат со користење на степенувана техника бокаши и значително се разликуваат помеѓу отпечатоците. Дождот, засолништето на луѓето и сплавот во средината на сликата и даваат чувство на движење на сликата.
2.1 Варијации на печатење
Изворното печатење значително се разликува од втората верзија и подоцна се препечатува. Најраната верзија има два брода од далечната страна на реката кои повеќе не се присутни во подоцнежните изданија, веројатно затоа што бил отсечен блок од сива позадина и бродовите биле заборавени во таа постапка. Грешката направена при сечењето на дрвениот блок, каде што парче од купиштата мостови било случајно отсечено оставајќи празно место, била исправена во следните отпечатоци. Дрвјата во позадина подоцна добиваат поголема дефиниција, додека трите куќи речиси исчезнуваат. Насловниот картуш (горе десно) бил препечатена во три наместо во две бои во подоцнежните отпечатоци, кои исто така имаат длабок син бокаши (градација) нанесен лево од мостот и под куповите надесно, и сенка на патеката.
Хаген им Бремишен

Хаген им Бремишен (|Hagen im Bremischen) — општина во округот Куксхафен, во сојузната покраина Долна Саксонија, Германија. Се наоѓа околу 20 километри јужно од градот Бремерхафен и 35 километри северозападно од градот Бремен.
Била создадена на 1 јануари 2014 година со спојување на општините кои биле дел од поранешната општинска заедница Хаген.
1 Географија
1.1 Местоположба
Општината Хаген им Бремишен се наоѓа помеѓу градови Бремен и Бремерхафен. Сместена е во Северногерманската Низина и е опкружена од мочуришни подрачја. На запад се граничи со реката Везер. Низ општината тече Дрепте, помала притока на Везер.
1.2 Општински единици
Општината се состои од 16 места и нивни единици:
* Албштет
* Брамштет со
**Харендорф со населбите
***Фина и
***Финаер Берг
**Лое
**Витштет
* Дорфхаген
* Дрифтзете со
**Танендорф и
**Вајсенберг
* Хаген со населбите
**Берстен и
**Хармони
* Хајне со
**Фослоге
* Хопе
* Касебрух
* Ленштет со
**Нојенхаузен
* Офенварден
* Рехтенфлет
* Зандштет
* Утледе
* Верзабе
* Вулсбител
* Вуртфлет со
**Рехтебе
Пируват киназа

Пируват киназа е ензим кој е вклучен во последниот чекор на гликолизата. Го катализира трансферот на фосфатна група од фосфоенолпируватот (PEP) на аденозин дифосфат (ADP), при што се добива молекула на пируват и една молекула на ATP.
1 Изоензими кај ’рбетници
Четири изоензими на пируват киназа се присутни кај ’рбетниците: L (црн дроб), R (еритроцити), M1 (мускули и мозок) и M2 (фетално ткиво и повеќето ткива кај возрасни).
Брамштет

Брамштет (|Bramstedt) — село и поранешна општина во округот Куксхафен во сојузната покраина Долна Саксонија, Германија. Од 1 јануари 2014 година е дел од општината Хаген им Бремишен.
1 Географија
1.1 Местоположба
Брамштет се наоѓа помеѓу градовите Бремерхафен и Бремен.
1.2 Општински единици
Место км²
1. Брамштет (гл. место), 13,46
2. Харендорф(со населбите Финаи Финаер Берг), 11,51
3. Лое, 7,09
4. Витштет, 12,79
Беверштет (општинска заедница)

Беверштет (|Beverstedt) — поранешна општинска заедница во округот Куксхафен, во сојузната покраина Долна Саксонија, Германија. Нејзиното седиште било во флекен Беверштет. Била распуштена на 1 ноември 2011 година.
Општинската заедница Беверштет се состоела од следниве општини:
* Апелн
* Беверштет
* Бокел
* Фрелсдорф
* Херштет
* Холен
* Кирхвиштет
* Лунештет
* Штубен
Македонски фудбалер на годината

Македонски фудбалер на годината е годишна фудбалска награда, која се доделува од ФФМ на најдобриот македонски фудбалер во претходната година.
Парарелно со оваа награда се доделува и наградата за најдобриот играч кој игра во Првата македонска фудбалска лига.
1 Добитници
1.1 Македонски фудбалер на годината (или Најдобар фудбалер во странство)
Година, Македонски фудбалер на годината
Играч(победи), Години, Поз., Клуб
2004, Горан Пандев (1), ''21'', НП
2005, Не доделена
2006, Горан Пандев (2), ''23'', НП
2007, Горан Пандев (3), ''24'', НП
2008, Горан Пандев (4), ''25'', НП
2009, Горан Попов (1), ''25'', ОД
2010, Горан Пандев (5), ''31'', НП
2011, Иван Тричковски (1), ''24'', НП
2012, Агим Ибраими (1), ''24'', СР
2013, Николче Новески (1), ''34'', ОД
2014, Агим Ибраими (2), ''26'', СР
2015, Александар Трајковски (1), ''23'', НП
2016, Илија Несторовски (1), ''26'', НП
2017, Енис Барди (1), ''22'', СР
2018, Енис Барди (2), ''23'', СР
2019, Елиф Елмас (1), ''20'', СР
Извор:
1.2 Најдобар фудбалер во домашното првенство
Година, Играч, Клуб
2004, Александар Васоски
2005, Не доделена
2006, Артим Положани
2007, Иван Тричковски
2011, Ферхан Хасани
2012, Остоја Стјепановиќ
2013, Дејан Блажевски
2014, Борче Маневски
2015, Филип Гачевски
2016, Бесарт Ибраими
2017, Стефан Спировски
2018, Бесарт Ибраими
2019, Висар Муслиу
Парк на природата Биоково

Парк на природата Биоково — најдоминантното присуство на јужниот далматински брег. Прогласен за парк на природата во 1981 година, овој планински бедем се кули на 1500 метри над ривиерата Макарска и нуди прекрасен поглед кон морето и околните острови. Тоа е една од најпопуларните дестинации во Хрватска за планинари со огромен број патеки кои вртат по ридовите покрај маслинови градини, лозја и борови шуми. Масивот Биоково, кој се протега на 36 километри по должината на крајбрежјето и девет километри на копно, се спушта во низа рапави варовнички карпи и чисти карпи прошарани со пештери, јами и дупки. Најпопуларна дестинација за планинарење и планинарење е Vosac (1421 метар) кој e на 2,5 километри од Макарска.
Паркот на природата зафаќа површина од 19.550 хектари и највисока точка е Свети Јура (1762 метри).
Поради својата релативност, паркот на природата е домаќин на многу ендемски растителни видови, на пример, Биоковско ѕвонче. Значајно обележје за природата Ботаничката градина Котисина е исто така во регионот (се наоѓа на три километри од Макарска).
Дел од Забиоковље е во паркот за природа Биоково.
1 Геологија
На крајот на ерата на креда, пред околу 65 милиони години, африканската плоча започнала со евроазиската плоча. Стеснувањето на океанот предизвикал силни тектонски нарушувања, правејќи ги хоризонталните слоеви да се стуткаат, да се скршат и да се појават над морската површина, формирајќи планински масиви како Алпите и Динаридите, на кои им е Биоково. На овој начин античкиот океан Тетис во голема мера исчезнал и неговите остатоци се денешното Средоземно море.
Материјалот во долните делови кон морето и од спротивната страна на Загорје главно се состои од Еоценски флишки седименти, додека повисоките делови се обликувани во карбонатни седиментни карпи.
2 Вегетација
Вегетацијата во паркот на природата Биоково е разновидна и богата, бидејќи е мешавина од најстарите средоземни, бореални и централни понови цветни елементи. На пример, drypis spinosa, moltkia petraea, salvia officinalis, lilium martagon, campanula portenschlagiana, edraianthus pumilio, various pines (Далматинскиот црн бор, Aleppo pine)
Лунештет

Лунештет (|Lunestedt) — село и поранешна општина во округот Куксхафен во сојузната покраина Долна Саксонија, Германија. Од 1 ноември 2011 година е дел од општината Беверштет.
1 Географија
1.1 Местоположба
Местото се наоаѓа на малата река Луне, притока на Везер, и на железничката линија Бремен-Бремерхафен.
Северно од Лунештет се наоѓа природната заштитена област Им Хаусбекен.
1.2 Општински единици
Општината била создадена во 1968 година со спојување на претходните самостојни општини Фрешлунеберг и Вестербеверштет.
Локсштет

Локсштет (|Loxstedt; |Lox) — општина во округот Куксхафен, во сојузната покраина Долна Саксонија, Германија. Се наоѓа јужно од градот Бремерхафен.
1 Географија
1.1 Местоположба
Општината се наоѓа јужно од градот Бремерхафен. Сместена е во Северногерманската Низина и е опкружена од мочуришни подрачја. Во општинските граници се наоѓаат повеќе заштитени подрачја. На запад општината се граничи 15 километри со реката Везер. Јужно од главното место се влива Луне, помала притока на Везер, која тече низ општината.
1.2 Општински единици
Општината се состои од 20 места, кои се делат и на други помали имоти. Во следната табела се местата со бројот на жители. Воедно, дадени се катастарските површини на поранешните истоимени општини од 1965 година.
Местата Бител, Холте и Швеген се создадени од различни општини и поради тоа за нив податоците се предвидени.
+
Место Број на жители, Површина (км²) (1965) Места или имоти
1. Бексхефеде, 2240, 12,27, Хозермилен, Јункернхозе, Никел
2. Бител, 260, 1,74, Бутел, Индик, Швингенбург, Швингенфелд
3. Дедесдорф-Ајдеварден, 556
4. Донерн, 590, 14,39, Бекен
5. Диринг, 848, 9,53, Фридрих-Вилхелмсдорф
6. Флесте, 102, 2,64
7. Ханенкноп, 226, 5,50, Дростендам
8. Хетхорн, 86, 4,03, Морхаузен
9. Холте, 72, 2,05, Шпекје
10. Ланхаузен, 260, 3,81, Веле
11. Локсштет, 5687, 12,26, Диненфер, Хоевурт, Зидевурт
12. Мајхаузен, 49
13. Несе, 1393, 6,20, Им Цоленхам
14. Нојенланде, 120, 10,67
15. Оверварфе, 149, Оверварферзил
16. Швеген, 234, 1,86, Лангендамсмор, Нојенландермор
17. Штинштет, 783, 6,18
18. Штотел, 2591, 10,99, Зандберг (Штотелермор)
19. Итерланде, 389, Ауф дер Јирде
20. Вимсдорф, 150
Беверштет

Беверштет (|Beverstedt) — општина во округот Куксхафен, во сојузната покраина Долна Саксонија, Германија. Се наоѓа околу 20 километри југоисточно од градот Бремерхафен и 40 километри северно од градот Бремен.
Била создадена на 1 ноември 2011 година со спојување на општините кои биле дел од поранешната општинска заедница Беверштет.
1 Географија
1.1 Местоположба
Реката Луне тече низ општина во насока исток-запад. Покрај неа, течат и други нејзини помали притоки.
1.2 Општински единици
Место Жители(20 ноември 2019) Површина вокм²
1. Апелн, 409, 14,52
2. Беверштет, 3791, 51,40
3. Бокел, 2410, 20,96
4. Фрелсдорф, 633, 25,29
5. Херштет, 436, 18,89
6. Холен, 767, 15,60
7. Кирхвиштет, 464, 25,07
8. Лунештет, 2587, 17,25
9. Штубен, 1500, 8,62
10. Велен, 370, 11,83
11. Волингст, 333, 14,34
На 1 ноември 20211 година, општинската заедница Беверштет и тогашните самостојни општини биле распуштени, за да ја создадат новата општина Беверштет.
Кон поранешната општина Беверштет припаѓале местата Беверштетермилен, Делбриге, Хајерхефен, Крамелхајде, Остерндорф, Шпинтенкамп, Табен, Вахолц, Велдорф, Велен и Волингст.
Дожа Кет

Амаларатна Зандил Дламини позната под прекарот Doja Cat е американска поп и рап пејачка.
1 Дискографија
1.1 Албуми
* Amala (2018)
* Hot Pink (2019)
* Planet Her (2021)
* Scarlet (2023)
* Vie (2025)
1.2 Спотови
Спот, Година, Режисер
''So High '', 2014, Џеси Салто,Дожа Кет
'' Go To Town'', 2018, Jabari Jacobs
'' Mooo! '', 2018, Амала Дламини
Tia Tamera '', 2019, Роксана Балдовин
''Juicy'', 2019, Џек Бегерт
''Bottom Bitch'', 2019, Џек Бегерт
''Rules '', 2019, Кристијан Сатон
'' Make That Cake'', 2019, Крис Морено
'' Cyber Sex'', 2019, Џек Бегерт
''Boss Bitch'', 2020, Џек Бегерт
''Say So'', 2020, Хана Лукс Дејвис
''Pussy Talk '', 2020, Дапс
'' Like That'', 2020, Данијел Иглесијас
''Del Mar'', 2020, Нуно Гомес
'' Baby, I'm Jealous '', 2020, Хана Лукс Дејвис
'' Best Friend '', 2021, Дејв Мејерс
''34+35 Remix '', 2021, Стефан Кохли
''Streets'', 2021, Кристијан Бреслауер
''Kiss Me More'', 2021, Варен Фу
''Need To Know'', 2021, Miles Cable/AJ Favicchio
''You Right'', 2021, Quentin Deronzier
''Woman'', 2021, Child
''Handstand '', 2021, Едгар Естевес,Џон Примо
''Get Into It (Yuh) '', 2022, Мајк Дива
''Freaky Deaky '', 2022, Кристијан Бреслауер
''Vegas '', 2022
''I Like You '', 2022, Child
''Attention '', 2023, Тану Муино
''Paint The Town Red '', 2023, Дожа Кет,Nina McNeely
'' Demons'', 2023, Кристијан Бреслауер,Дожа Кет
'' Agora Hills'', 2023, Хана Лукс Дејвис,Дожа Кет
'' Masc'', 2024
'' Born Again'', 2025
'' Just Us'', 2025, Ниал Фармер
'' Lose My Mind'', 2025, Кристијан Бреслауер
'' Jealous Type'', 2025, Бони Мата
''Gorgeous'', 2025
''Stranger'', 2025
2 Наводи
*
Хиераполис

Хиераполис или Јерапол (на старогрчки: grc, Hiеrаpolis, „Свет град“) — старогрчки град во древна Фригија во Мала Азија (денешна Турција, на планината над Памуккале), во долината на река Ликос на патишта од Сарди за Апамеја, Фригија.
Градот е познат уште од старите времиња, главно поради неговите топли извори.
Хиераполис е вклучен во списокот на светско културно и природно наследство на УНЕСКО.
Градот бил основа во 261 – 253 пр.н.е. од Антиох II Теос, како и соседниот град Лаодикија. Во 190 п.н.е. пергамскиот цар Евмен II ги изградил градовите повторно. Во 17 г. градот бил уништен од земјотрес. Во текот на 1 и 2 век биле создадени термални бањи, фонтани, театри и храмови, но во 1334 година повторно бил целосно уништен од земјотрес.
Градот имал важна улога во ширењето на христијанството. Во Хиераполис своите последни години ги поминал апостол Филип заедно со неговата ќерка. Тука и починал околу 80 г., убиен од Римјаните.
Везермарш

Везермарш (|Wesermarsch) — округ (''Landkreis'') во сојузната покраина Долна Саксонија, Германија. Административното окружно седиште е во градот Браке.
Округот се граничи со (од исток надесно) окрузите Куксхафен и Остерхолц, градот Бремен, слободниот град Делменхорст, округот Олденбург и слободниот град Олденбург, како и окрузите Амерланд и Фризија.
1 Географија
Округот се наоѓа на западниот брег на реката Везер, помеѓу Бремен и устието на реката. Неколку реки поминуваат низ округот од запад на исток, најголемата од нив е Хунте, која поминува низ Олденбург пред да влезе во Везермарш. На север, устието на Везер и Јадскиот Залив (во Северното Море) го опкружуваат полустровот Бутјадинген. Таму се наоѓа најголемиот град во округот: Норденхам, кој се наоѓа спроти Бремерхафен на устието на Везер.
2 Историја
Округот бил основан во 1933 година со спојување на амтовите Бутјадинген, Браке и Елсфлет, како и делови на амтовите Делменхорст и Фарел.
3 Грб
Грбот има црвени и жолти ленти од државата Олденбург во својата лева половина. Долу десно е отсликан воин, кој ги претставува фризиските племиња, кои првично ја населувале областа. Бродот горе десно е ког, вообичаен трговски брод во средниот век во областа. Ја претставува долгата трговска традиција на устието на реката Везер.
4 Градови и општини
Градови, Слободни општини
Историски области во Истанбул

Историските области на Истанбул се група на подрачја кои се наоѓаат во областа Фатих, во градот Истанбул, Турција. Овие области биле додадени на списокот на светско наследство на УНЕСКО во 1985 година.
Во овој список на светско наследство се вклучени и згради и градби како Сарајбурну, палата Топкапи, Аја Софија, џамија Султан Ахмед, Аја Ирина, џамија Зејрек, џамија Сулејманије, Мала Аја Софија и Цариградските ѕидини.
1 Зони
Светското наследство опфаќа четири зони, илустрирајќи ги главните фази во историјата на градот користејќи ги неговите најпрестижни споменици:
* Археолошкиот парк, кој во 1953 и 1956 година бил дефиниран на врвот на полуостровот;
* квартот Сулејманије, заштитен во 1980 и 1981 година;
* квартот Зејрек, заштитен во 1979 година;
* зоната на бедемите, заштитена во 1981 година.
2 Галерија
Параноја

Параноја
Други имиња, Параноичност
Специјалност, Психијатрија, клиничка психологија
Симптоми, Недоверба, лажни обвинувања
Паранојa е инстинкт или мисловен процес кој е под силно влијание на вознемиреност или страв, честопати до степен на заблуда и ирационалност. Параноичното размислување вообичаено подразбира страв од прогон или убеденост дека има некаква завера против самоиот себеси. Паранојата е различна од фобиите, кои подразбираат ирационален страв, но вообичаено не подразбираат и вина кон некого.
Изнесувањето лажни обвинувања и општата недоверба кон другите луѓе, исто така, честопати се дел од паранојата. На пример, параноична личност може да се убеди себеси дека некоја случка била намерна кога според повеќето луѓе станува збор за несреќа или случајност. Паранојата е централен симптом на психозата.
1 Паранојата како мотив во популарната култура
* „Премногу паранои“ (англиски: ''Too Much Paranoias'') — песна на американската рок-група Дево (''Devo'') од 1978 година.
Староградско Поле

Староградското Поле, во близина на градот Стари Град на островот Хвар, Хрватска, ― земјоделски предел што бил изработен од старогрчките колонисти во 4 век п.н.е., и останува во употреба. Полето е најголемата земјоделска област на кој било од јадранските острови и е неверојатно плодна како резултат на таложење на лес во леденото доба. Овој пејзаж е скоро целосно зачуван од неговиот првичен облик. Античкиот распоред е зачуван со внимателно одржување на камените ѕидови во текот на 24-те века, заедно со камените засолништа и системот за собирање вода. Истите култури, главно грозје и маслинки, сè уште се одгледуваат на нивите, а наоѓалиштето е исто така природен резерват. Наоѓалиштето е вреден пример за старогрчки систем на земјоделство и бил запишан како светско наследство на УНЕСКО во 2008 година.
1 Историја
Во 384 година п.н.е., Стари Град бил колонизиран од Грци од островот Парос. Колонистите ја поделија рамнината на 75 земјишни парцели (наречена хора), секоја со димензии од околу 16 хектари, граничејќи се со ѕидови од сув камен. Овие ѕидови второстепено биле користени за надгледување на полето или за брзо патување низ пејзажот. Првичниот распоред на полето бил почитуван со постојано одржување на граничните ѕидови од следните поколенија. Земјоделските активности во парцелите се непрекинати 24 века до денес. Она што го гледаме денес е продолжение на културниот пејзаж на првичните грчки колонисти.
Покрај парцелите, Грците граделе и мали колиби за продавници направени од сув камен, каде што се чувале алати и луѓето можеле да се засолнат од лошите временски услови. Големи цистерни за складирање и олуци биле изградени и низ целата рамнина за да се задржи дождовната вода, за да се справат со сувата средоземна клима. Многу од овие антички градби и денес се користат за тие цели.
Во 229 година п.н.е., Стари Град станал резиденција на Димитриј Фароски, илирски владетел кој накратко се спротивставил на римската окупација, иако до средината на 2 век п.н.е. била римска колонија. За тоа време, тој бил трговски центар за грозје и риболов.